title: Mén Tingkes
text: Akéto munyiné Mén Tingkesé, ngalaut kaidih tur kasalinang aba-abaan Pan Locané. Ngomong buin Pan Loca: "Kamelahan keneh Mén Ceningé, icang suba ngarti, nanging gapgapan icangé ento, jatiné bantas anggon icang ciri tuara engsap tekén pitresnan pianak Mén Ceningé. Sujatiné waluya Gunung Agung pitresnan ia, batan sasawi waluya pangwales icangé. Nah amonto malu, bakal kalahin Mén Cening". Sasubané pada saling dumadakang rahayu Pan Loca lantas majalan.